als_Latn dik_Latn sag_Latn
Viktor Gushi, i arrestuar për vrasjen e arkëtares së bankës, Leonora Kaloçi, argjendarit Rrapo Sinanaj, si dhe i dyshuar për disa grabitje të tjera, ka pranuar të 16-të krimet e kryera që nga viti 2008 e deri më 27 mars 2011.
Ai është intervistuar në mënyrë paraprake në ambientet e banesës ku jetonte me qira, në afërsi të fabrikës “Filanto” në rrugën “Don Bosko”, nga oficerët e policisë që kanë kryer arrestimin e tij.
Arrestohet vrasesi i arketares, rrefen grabitjen e bankave
Në një video që u bë publike nga Policia e Tiranës zbulohet dëshmia e tij paraprake, gjatë së cilës ka konfirmuar se është ai autori i të gjitha ngjarjeve për të cilat akuzohet.
Gjithashtu, ai ka treguar mënyrën se si i kryente grabitjet, pasi i studionte bankat, argjendaritë dhe akrat e pagesës se faturave për më shumë se një muaj. Ndërsa argumenti i tij për 2 vrasjet dhe 3 plagosjet gjatë grabitjeve të kryera është reagimi i keq i punonjësve që u kërkonte paratë dhe fyerjet që ai merrte.
Ai shpjegon se në rastet kur punonjësit e arkave apo argjendarët flisnin, lëviznin apo shtypnin butonin e alarmit, ai i qëllonte me armë për t’i vrarë. Më poshtë, dëshmia e Viktor Gushit pas arrestimit në rrugën “Don Bosko” në Tiranë, ku u është përgjigjur pyetjeve paraprake të punonjësve të policisë.
Pyetje: Si e ke emrin?
Viktor Gushi.
Pyetje: Sa vjeç je?
44 vjeç.
Pyetje: Çfarë arsimi ke?
Kam mbaruar 8-vjeçaren. Pastaj kanë nisur shkollën e natës dhe aty kam bërë vetëm vitin e parë dhe të dytë dhe e kam lënë pastaj.
Pyetje: Ku e kë bërë shkollën?
Në Patos.
Pyetje: I martuar, apo beqar?
Kam qenë i martuar, po jam ndarë ka kohë.
Pyetje: Nusen nga e keni?
Nga Patosi.
Pyetje: Jeton këtu?
Jo, jeton në Greqi.
Pyetje: Po fëmijë ke?
Jo, nuk kam.
Pyetje: Ku u divorceve, në Shqipëri apo në Greqi?
Në Shqipëri.
Pyetje: Me qira jeton këtu?
Po, me qira.
Pyetje: Sa kohë ke?
Kam 4-5 muaj.
Pyetje: Sa paguan?
110 mijë lekë në muaj.
Pyetje: Po nuk të dhimbsen njerëzit kur i vret?
Më dhimbsen. Unë nuk nisesha për këtë punë, por vinte momenti dhe i vrisja.
Pyetje: Po pronarin e argjendarisë përse e vrave?
Po ai u ul…
Pyetje: U ul të merrte ndonjë gjë ai?
Jo, u ul të shtypte butonin, me sa pashë unë. I thashë mos lëviz. Ai u çua nga kolltuku ku ishte ulur dhe u fut në një cep. Unë i drejtova armën dhe i thosha të mos lëvizte. Nuk kisha ndër mend ta vrisja, në fakt. Mendova ta merrja me forcë dhe ta fusja në banjën që ishte aty. Pastaj ta mbyllja brenda dhe të kryeja vjedhjen. Por ai po fliste kur i drejtova armën. Unë i thashë mos fol dhe ai vazhdoi të fliste. Pastaj i qëllova dy herë, dhe një herë kur dola jashtë. I kam qëlluar 3 herë.
Pyetje: Kur ne bëmë këqyrjen e argjendarisë, ishe prezent aty rrotull?
Jo, kur kam ikur unë te kryqëzimi erdhi policia.
Pyetje: Nuk u ktheve prapë te vendi i ngjarjes?
Jo, kam ikur, nuk jam kthyer më aty.
Pyetje: Po tek Raiffeisen Bank?
Jo, asnjëherë, asnjëherë, largohesha gjithmonë. Vetëm e studioja gjithmonë rrugën, 200 metra, 300 metra mos kishte kamera dhe ikja.
Pyetje: Po herën e fundit të kishte kapur kamera?
Këtë kamerën e fundit nuk e kisha parë.
Pyetje: Po si i kryeje grabitjet?
Po mundohesha të veproja shumë shpejt. E llogarisja kohën që të mos zgjaste më shumë se 3 minuta, se për kaq vinte grupi i gatshëm pas alarmit.
Pyetje: I planifikoje grabitjet, apo e mendoje në moment?
I planifikoja me detaje të gjitha. Rrija e vëzhgoja kamerat si ishin vendosur, ku ishin vendosur, për një muaj ose më shumë, pastaj veproja. E kisha të llogaritur, më tepër se një muaj non stop me duhej vëzhgim për të grabitur një bankë.
Pyetje: Po para dhjetë ditësh, para se të kryeje vrasjen e arkëtares të NBG Bank, ke hyrë me kapele për të grabitur?
Jo, jo. Nuk kam qenë më përpara aty.
Pyetje: Vetëm i ke kryer të gjitha ngjarjet?
Po, po, vetëm.
Pyetje: Kur ndodhi ngjarja te NBG Bank, ti nuk more lekë. Çfarë kishe në plan të bëjë?
Nuk kisha këtë në plan, kisha njërën nga ato bankat që ndodhet te Rruga e Elbasanit, që janë dy Raiffeisen përballë. Po ngaqë aty u vendosën kamerat, shkova te NBG.
Pyetje: Pse e qëllove nga jashtë rojën e bankës?
Po e qëllova sepse e kisha vëzhguar prej tre muajsh dhe e dija që ishte i armatosur shumë rëndë. Kishte pistoletë dhe shkop gome. Ngaqë e kisha parë, kisha menduar mënyrën tjetër, që ta ekzekutoja nga jashtë, pastaj të futesha brenda.
Pyetje: Po arkëtaren si e qëllove?
Ajo ishte brenda banakut dhe i qëllova. Ajo ra në tokë dhe i gjuajta për herë të dytë. E ngrita dorën dhe e qëllova.
Pyetje: Po pse e qëllove?
Po sepse reagoi keq, lëvizi. Unë i thashë mos lëviz.
Pyetje: Me doreza ishe kur hyre në bankë?
Në njërën dorë kisha dorezë. Dorën tjetër, që mbaja pistoletën, e kisha pa dorezë. Vetëm atë që mbaja qesen.
Pyetje: Po qesen që gjetëm në bankë, ti e kishe lënë aty?
Po, unë e lashë.
Pyetje: I mban mend arkat e pagesës së faturave që ke vjedhur?
Po. Dy të parat ishin te Rruga e Elbasanit. Tjetra te stadiumi “Dinamo”, te Medreseja dhe përsëriteshin në të njëjtat zona.
Pyetje: Edhe arkat e pagesave të faturave i studiojë më parë?
Po, po, të gjitha. Ma një muaj studim nuk shkoja për të vjedhur.
Pyetje: Ke hyrë në dy arka te Medreseja, te njëra nuk ke vjedhur. Pse nuk e grabite?
Po aty ishte një grua e vjetër dhe më tha të ikja. Dhe unë ika.
Pyetje: Po te rasti tjetër, te Medreseja, pse e plagose arkëtaren?
Unë i thashë dua lekë dhe i drejtova qesen. Ajo më ofendoi, më tha maskara. Kaq.
Pyetje: Ty, kush të përgjigjej keq e qëlloje?
Përgjigjej keq, apo edhe veprimi i keq, apo i binte butonit, unë nuk e falja asnjëherë.
Pyetje: Po pistoletën ku e ke marrë?
E kam marrë te Rruga Bardhyl, 600 mijë lekë.
Pyetje: E mban mend personin që ta ka shitur?
Jo, nuk e mbaj mend dhe nuk e njoh. Kam rastisur në loto. Ka rënë muhabeti dhe e kam blerë.
Pyetje: Çfarë i the ti, që doje armë?
Po. Po lozja poker dhe ra muhabeti i thashë.
Pyetje: Ke vepruar ndonjëherë pa armë?
Jo. Kisha një “Zastava Mini Blow” më përpara. Nuk po gjeja më fishekë për atë dhe bleva këtë që kisha tani “TT”. Pasi bleva këtë tjetrën, e hodha atë.
Pyetje: Ku e hodhe Zastavën?
Në Lanë e kam hedhur. Tek ura e vogël tek ish-Ekspozita.
Pyetje: Sa kohë ke që e ke hedhur?
Kam rreth një vit e gjysmë.
Pyetje: Ku e ke blerë Zastavën?
Ia kam blerë një kosovari aty te Zogu i Zi, 250 mijë lekë. Pyetje: Po sot me pistoletë ishe? Gjithmonë me pistoletë lëviz? Po, gjithmonë.
Pyetje: Ke bërë sherr ndonjëherë me njeri?
Jo, asnjëherë.
Pyetje: Po maskat i ndërroje herë pas here?
Edhe i ndërroja, por edhe mbaja një për disa ngjarje. Kisha një bluze, e qepja dhe e bëja maskë. Edhe një çorape, nga këto të grave, i mbaj gjithmonë me vete.
Pyetje: Pse i kryeje ngjarjet vetëm ditë të premte?
Po të premten zgjidhja, se e kisha shans për veten time.
Pyetje: Po ndonjë exchange ke vjedhur?
Një Wester Union tek stadiumi “Dinamo”. I thashë më jep lekët dhe m’i dha. Ishte çun i ri dhe u soll mirë.
Pyetje: Po të ishte sjellë keq?
Po të ishte sjellë keq nuk e di çfarë mund të ndodhte.
Pyetje: Ke ndonjë shok të ngushtë?
Jo, asnjë. Shko pyet në Ekobet dhe pyet të gjithë çfarë të gjesh aty. Të gjithë më njohin si bixhozçi. Po nuk kam shokë.
Pyetje: Po të dashur keni?
Jo, nuk kam. Vetëm kur shkoj ndonjëherë me ndonjërën me lekë.
Pyetje: Ke punuar ndonjëherë?
Po, kam punuar pasi kam ardhur nga Greqia.
Pyetje: Çfarë pune keni bërë?
Kam punuar në një fabrikë që prodhonin lavamanë.
Pyetje: Po tani bëje ndonjë punë?
Jo, tani nuk punoja. Këtë mënyrë jetese kisha zgjedhur. Grabisja, luaja loto, poker, kompjuter.
Pyetje: Në këtë mënyrë i shpenzoje paratë që grabisje?
Po, në këtë mënyrë, por edhe kisha depozituar një pjesë në bankë.
Pyetje: Në emrin tënd i ke llogaritë?
Po, në emrin tim.
Pyetje: Sa para ke depozituar?
Nuk e mbaj mend, por e di që i kam në dy llogari, në dy banka.
Pyetje: Po alkool apo droga përdor?
Jo, jo, nuk përdor asgjë nga këto. Jam i kulluar.
GRABITJET E GUSHIT
1. Vjedhja me armë e filialit të Raiffeisen Bank, ndodhur më
20 qershor 2008 te sheshi “Rilindja” në Tiranë
2. Vjedhja me armë e filialit të Raiffeisen Bank, ndodhur më
21 nëntor 2008 te rruga “4 Dëshmorët” në Tiranë
3. Vjedhja me armë e filialit të Raiffeisen Bank, ndodhur më
17 prill 2009 tek ish-restorant “Durrësi” në Tiranë
4. Vjedhje me armë e filialit të Raiffeisen Bank, ndodhur më
13 nëntor 2009 në qytetin e Fierit
5. Tentativa e vjedhjes me armë e pikës së grumbullimit të
lekëve të faturave të Ujësjellës-Kanalizimeve dhe dritave te
Shkolla e Baletit, Tiranë, ndodhur më 28 maj 2010
6. Tentativa e vjedhjes me armë e pikës së grumbullimit të
lekëve të faturave të Ujësjellës-Kanalizimeve dhe dritave te
Shkolla e Baletit, Tiranë, me pasojë plagosjen e rëndë të
shtetases Vjollca Tobli, ndodhur më 7 korrik 2010
7. Vjedhja me armë e pikës së grumbullimit të lekëve të
faturave të Ujësjellës-Kanalizimeve dhe dritave te stadiumi
“Dinamo”, Tiranë, ndodhur më 19 korrik 2010
8. Vjedhja me armë e pikës së grumbullimit të lekëve të
faturave të Ujësjellës-Kanalizimeve dhe dritave te Shkolla e
Baletit, Tiranë, ndodhur më 30 shtator 2010
9. Tentativa e vjedhjes me armë e filialit të Postës Shqiptare
Nr. 31 te Medreseja, Tiranë, me pasojë plagosjen e rëndë të
shtetases Malva Dako, ndodhur më 12 nëntor 2010
10. Tentativa e vjedhjes me armë e Postës Shqiptare Nr. 3
te Medreseja, Tiranë, ndodhur më 19 nëntor 2010
11. Vjedhja me armë e pikës së grumbullimit të lekëve të
faturave të Ujësjellës-Kanalizimeve dhe dritave te stadium
“Dinamo”, Tiranë, ndodhur më 13 dhjetor 2010
12. Tentativa e vjedhjes me armë e pikës së grumbullimit të
lekëve të faturave të Ujësjellës-Kanalizimeve dhe dritave te
stadium “Dinamo”, Tiranë, ndodhur më 14 tetor 2011
13. Tentativa e vjedhjes me armë me pasojë vrasjen e shtetasit
Rrapo Sinanaj tek argjendaria në rrugën “Reshit Petrela”,
Tiranë, ndodhur më 21 tetor 2011
14. Vjedhja me armë e “Western Union” te stadiumi “Dinamo”,
Tiranë, ndodhur më nëntor 2011
15. Vjedhja me armë e filialit të Raiffeisen Bank, te Rruga e
Dibrës, Tiranë, ndodhur më 30 janar 2012
16. Tentativa e vjedhjes me armë e filialit të NBG Bank te
sheshi “Shtraus” në Tiranë, me pasojë vrasjen e shtetases
Leonora Kaloçi dhe plagosjen e rëndë të shtetasit Skënder
Elmazi, ndodhur më 27 mars 2012
als_Latn als_Latn als_Latn als_Latn als_Latn als_Latn als_Latn azj_Latn als_Latn als_Latn als_Latn als_Latn als_Latn als_Latn als_Latn als_Latn als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn